Paterna acull una obra escènica per a posar en valor la figura de Clara Campoamor
10/11/2022

# Paterna acull una obra escènica per a posar en valor la figura de Clara Campoamor

[![Paterna acull una obra escènica per a posar en valor la figura de Clara Campoamor](/images/noticias/2022/11/8462/8462_lg.jpg)](/images/noticias/2022/11/8462/8462_lg.jpg)

10.11.2022

*   Amb motiu de l'aniversari del vot femení a Espanya, el consistori realitzarà demà, divendres 11 de novembre, a les 17.30 hores en el Teatre Capri, la lectura dramatitzada de la biografia de la política, que va lluitar per a aconseguir aquesta fita històrica.
*   Les autores Sefa Bernet i Reyes Ruiz seran les encarregades d'interpretar els personatges històrics de Campoamor i Antoinette Quinche, mentre que el compositor i intèrpret Pep Llopis aportarà el seu acompanyament musical.

Amb motiu de l'aniversari del vot femení a Espanya el pròxim 19 de novembre, l'Ajuntament de Paterna, a través de la regidoria d'Inclusió Social i Polítiques d'Igualtat, celebra demà en el Teatre Capri la lectura dramatitzada de la biografia de l'advocada i diputada, Clara Campoamor, que va lluitar per a aconseguir aquesta fita històrica.

La regidora d'Inclusió Social i Polítiques d'Igualtat, Isabel Segura, ha destacat que “aquest tipus de propostes culturals posen en valor i donen a conéixer l'important paper de personatges històrics, com Clara Campoamor, en la lluita feminista del nostre país”.

La representació, que es basa en fets reals i se situa en el context de l'Espanya de la primera meitat del segle XX, compta amb dos personatges principals: Clara Campoamor i Antoinette Quinche. Les dues dones rememoren juntes les grans fites que van marcar la seua vida com l'arribada de la II República, la campanya electoral de Campoamor i el moment en què va ser apartada del seu càrrec parlamentari.

Les autores Sefa Bernet i Reyes Ruiz seran les encarregades d'interpretar els personatges històrics que protagonitzen aquesta obra escènica, que tindrà una duració aproximada de 45 minuts i comptarà amb l'acompanyament musical del compositor i intèrpret Pep Llopis.